rejauldu/bengali-wikipedia huggingface dataset:
সেনগাং ভাস্কর্য উদ্যান (চাইনিজ : 盛 港 雕塑 公园) সিঙ্গাপুরের সেংকাং নিউ টাউনের কম্পাসভ্যালে নর্থ গেটের পাড়ায় অবস্থিত একটি উদ্যান।  উদ্যানটি সেনগাংয়ের "ফিশিং ভিলেজ / মেরিন" আবহ এবং নকশা অবলম্বনে বিকশিত হয়েছিল যা "উদ্যানে আর্টস" প্রবর্তনের জন্য করা হয়েছিল। ২৪,০০০ বর্গমিটার উদ্যানটি দুটি ভাগে বিভক্ত (একটি বড় এবং অন্যটি ছোট)। দুটি অংশই কম্পাসভ্যালে রাস্তার উপর দিয়ে গেছে। যেহেতু উদ্যানটির উপর দিয়ে লাইট র‍্যাপিট ট্রানজিট সুরঙ্গপথে এবং ভূগর্ভস্থ ম্যাস র‍্যাপিট ট্রানজিট টানেলগুলোর দ্বারা রেল যোগাযোগ রয়েছে, তাই নকশা এবং নির্মাণ উভয় ক্ষেত্রেই ল্যান্ড ট্রান্সপোর্ট অথরিটির রেলপথ সুরক্ষার প্রয়োজনীয়তা মেনে চলা একটি চ্যালেঞ্জ ছিল।Sengkang Sculpture Park. Street Directory. Accessed May 5, 2012.  ভাস্কর্য উদ্যানটি বিশেষত উদ্যান ব্যবহারকারীদের ভাস্কর্য এবং স্থানগুলোর সাথে পরস্পরিক প্রতিক্রিয়া করার আরও বেশি সুযোগ দেওয়ার জন্য ডিজাইন করা হয়েছে। এর ফলে যুবক বা বৃদ্ধ উভয় উদ্যান ব্যবহারকারীদের জন্য একটি পৃথক ব্যক্তিগত অভিজ্ঞতা তৈরি হবে। উদ্যানটি কখনও কখনও নাচ এবং এরোবিক্সের মতো কাজের জন্যও ব্যবহৃত হয়।   হাইলাইট  ডান|থাম্ব| ঘুর্ণায়মান ফিশ মোটিফ প্যানেল উদ্যানের প্রধান প্রবেশদ্বারগুলো কম্পাসভ্যালে রাস্তা বরাবর স্থাপিত। উজ্জ্বল হলুদ রঙের দেয়াল উদ্যান ব্যবহারকারীকে "জীবনের চেয়ে বড় আকারের" ভাস্কর্যের এক খেলার মাঠে নিয়ে যায়। এই ক্রমশ সরু হয়ে যাওয়া দেয়ালগুলো, যা উদ্যানের চাক্ষুষ চিহ্নিতকারী হিসাবে কাজ করে, অবশেষে আসন হিসাবে ব্যবহৃত হয়।Sengkang Sculpture Park.  বৃহত "ঘূর্ণায়মান ফিশ মোটিফ প্যানেল" এর মতো কিছু ভাস্কর্য সরানো যায় এমনভাবে নকশা করা হয়েছিল যাতে উদ্যানের ব্যবহারকারীরা তার পছন্দসই ভাস্কর্যগুলো নিজহাতে পরিচালনা করতে পারে।  বাম|থাম্ব| ওয়েভস "ওয়েভস" ভাস্কর্য, যা সেংকাংয়ের "ফিশিং ভিলেজ / সামুদ্রিক" আবহকে স্মরণ করিয়ে দেয়, এটি সমুদ্রের তরঙ্গগুলোর রূপক। "শান্ত" কার্পেট ঘাসের উপরে অবস্থিত, কেউ "তরঙ্গ" এর মধ্যে ঘুরে বেড়াতে পারে যা প্রতিটি কোণ থেকে রূপ পরিবর্তন করে।Sengkang Sculpture Park .  থাম্ব|বুদবুদ|alt=|268x268পিক্সেল রঙিন জমিনযুক্ত "বুদবুদ" বল ভাস্কর্যগুলো উদ্যানের মধ্যেও বসানো হয়েছে। এই ভাস্কর্যগুলো আমোদপ্রমোদপূর্ণ উপকরণ হিসাবে নকশা করা এবং একই সাথে উদ্যান ব্যবহারকারীকে তাদের উপর আরোহণ করতে, বসতে বা কেবলই বসে অলস সময় কাটাতে কাটাতে এদের সাথে পারস্পরিক প্রতিক্রিয়া ব্যক্ত করতে দেয়।  উঁচু প্ল্যাটফর্মে দাঁড়ানো, সাতটি "নৃত্যের মূর্তি" একইভাবে স্থায়ীভাবে দাঁড়িয়ে আছে, যেন এই বুঝি নাচতে শুরু করবে। উজ্জ্বল হলুদ বর্ণের ফলকগুলো বাতাসে ঘোরে, আর "নর্তকী" গুলোতে জীবন এবং শক্তির অনুপ্রবেশ ঘটায়।  রাস্তা জুড়ে উদ্যানের ছোট অংশের ভাস্কর্যগুলো আরও সূক্ষ্ম এবং অনুমাননির্ভর। আরও নিষ্ক্রিয় মিথস্ক্রিয়ার জন্য ডিজাইন করা, "উইন্ড" ভাস্কর্যটি রৈখিক উভয় পাশেই বর্ণিল ঘোরানো ছিদ্রযুক্ত প্যানেল দিয়ে তৈরী, যা বাতাসে ঘোরে।  তথ্যসূত্র    বহিঃসংযোগ    ড্রোন থেকে তোলা সেংকাং ভাস্কর্য উদ্যানের দৃশ্য দেখুন  বিষয়শ্রেণী:সিঙ্গাপুরের উদ্যান বিষয়শ্রেণী:অপর্যালোচিত অনুবাদসহ পাতা
হিরোকি ইতো (; জন্ম: ১২ মে ১৯৯৯) হলেন একজন জাপানি পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বায়ার্ন মিউনিখ এবং জাপান জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।  ২০১৪ সালে, ইতো জাপান অনূর্ধ্ব-১৬ দলের হয়ে জাপানের বয়সভিত্তিক পর্যায়ে অভিষেক করেছিলেন। প্রায় ছয় বছর যাবত জাপানের বয়সভিত্তিক দলের হয়ে খেলার পর, তিনি ২০২২ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ২১ ম্যাচে ১টি গোল করেছেন।  প্রারম্ভিক জীবন হিরোকি ইতো ১৯৯৯ সালের ১২ই মে তারিখে জাপানের শিযুওকা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ইতো জাপান অনূর্ধ্ব-১৬, জাপান অনূর্ধ্ব-১৭, জাপান অনূর্ধ্ব-১৮, জাপান অনূর্ধ্ব-১৯, জাপান অনূর্ধ্ব-২০ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। ২০১৪ সালের ৩০শে অক্টোবর তারিখে তিনি বেলজিয়াম অনূর্ধ্ব-১৬ দলের বিরুদ্ধে ম্যাচে জাপান অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/2779484  পরিসংখ্যান আন্তর্জাতিক   দল  সাল  ম্যাচ  গোল জাপান  ২০২২  ৭  ০ ২০২৩  ৬  ১ ২০২৪  ৬  ০ ২০২৫  ২  ০ সর্বমোট  ২১  ১  তথ্যসূত্র  বহিঃসংযোগ     বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফুটবল ক্লাব বায়ার্ন মিউনিখের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:জাপানের অনূর্ধ্ব-১৭ আন্তর্জাতিক ফুটবলার বিষয়শ্রেণী:জাপানের অনূর্ধ্ব-২০ আন্তর্জাতিক ফুটবলার বিষয়শ্রেণী:জাপানের অনূর্ধ্ব-২৩ আন্তর্জাতিক ফুটবলার বিষয়শ্রেণী:জাপানের আন্তর্জাতিক ফুটবলার
শাহনাজ সালিম মালিক () হচ্ছেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তান জাতীয় সংসদ এর সদস্য হিসেবে দায়িত্ব পালন করছেন। পূর্বে তিনি মার্চ ২০০৮ থেকে ২০১৮ সালের মে মাস পর্যন্ত জাতীয় সংসদের সদস্য ছিলেন।  প্রারম্ভের জীবন ও শিক্ষা ১৩ জানুয়ারি ১৯৫৬ সালে দেরা গাজী খান জেলায় শাহনাজ সালিম মালিক জন্মগ্রহণ করেন।  তিনি ১৯৮৩ সালে মাস্টার্স অব আর্টস ডিগ্রী লাভ করেন এবং তার স্নাতকোত্তর ডিগ্রিও রয়েছে। তিনি ১৯৯৪ সালে বাহাউদ্দিন জাকারিয়া বিশ্ববিদ্যালয় থেকে ব্যাচেলর অব ল ডিগ্রী লাভ করেন এবং একজন অনুশীলনকারী আইনজীবী ছিলেন।  রাজনৈতিক কর্মজীবন তিনি পাকিস্তানের ২০০২ সালের সাধারণ নির্বাচনে মহিলাদের জন্য সংরক্ষিত একটি আসনে পাকিস্তান মুসলিম লিগ (এন)-এর (পিএমএল-এন) প্রার্থী হিসেবে পাঞ্জাবের প্রাদেশিক পরিষদে নির্বাচিত হন।  পাকিস্তানের ২০০২ সালের সাধারণ নির্বাচনে পাঞ্জাব থেকে নারীদের জন্য সংরক্ষিত আসনে পিএমএল-এন এর প্রার্থী হিসেবে তিনি পাকিস্তানের জাতীয় সংসদ-এ নির্বাচিত হন।  তিনি পাকিস্তানের সাধারণ নির্বাচন, ২০১৩-এ পাঞ্জাবের মহিলাদের জন্য সংরক্ষিত আসনে পিএমএল-এন প্রার্থী হিসেবে পাকিস্তানের জাতীয় সংসদে পুনরায় নির্বাচিত হন।  তিনি পাকিস্তানের সাধারণ নির্বাচন, ২০১৮-এ পাঞ্জাব থেকে নারীদের জন্য সংরক্ষিত একটি আসনে পিএমএল-এন প্রার্থী হিসেবে জাতীয় সংসদে পুনরায় নির্বাচিত হন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৬৫-এ জন্ম বিষয়শ্রেণী:পাকিস্তানি রাজনীতিবিদ বিষয়শ্রেণী:পাকিস্তানি নারী আইনজীবী বিষয়শ্রেণী:পাঞ্জাব প্রাদেশিক পরিষদের সদস্য ২০০২-০৭ বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩ বিষয়শ্রেণী:পাকিস্তান মুসলিম লিগের (এন) এমপিএ (পাঞ্জাব) বিষয়শ্রেণী:পাকিস্তান মুসলিম লিগের (এন) এমএনএ বিষয়শ্রেণী:পাকিস্তান জাতীয় পরিষদের মহিলা সদস্য বিষয়শ্রেণী:পাঞ্জাব প্রাদেশিক পরিষদের নারী সদস্য বিষয়শ্রেণী:ডেরা গাজী খান জেলার ব্যক্তি বিষয়শ্রেণী:বাহাউদ্দিন জাকারিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৫৬-এ জন্ম বিষয়শ্রেণী:পাঞ্জাব প্রাদেশিক পরিষদের সদস্য ২০০২-২০০৭ বিষয়শ্রেণী:২১শ শতাব্দীর পাকিস্তানি নারী রাজনীতিবিদ বিষয়শ্রেণী:পাকিস্তান মুসলিম লীগ (এন) এমপিএ (পাঞ্জাব) বিষয়শ্রেণী:পাকিস্তান মুসলিম লীগ (এন) এমএনএ
ল্য মঁস () উত্তর-পশ্চিম ফ্রান্সের পেই-দ্য-লা-লোয়ার প্রদেশের সার্ত দেপার্ত্যমঁ-র রাজধানী। এটি প্রাক্তন মেন প্রদেশের রাজধানী ছিল। বর্তমানে এটি একটি গুরুত্বপূর্ণ রেল ও শিল্পকেন্দ্র। এখানে মোটরযান নির্মাণ, খামার ও রেল যন্ত্রপাতি, রাসায়নিক দ্রব্য, টেক্সটাইল এবং প্রক্রিয়াজাত খাদ্যের কারখানা আছে। দর্শনীয় স্থানের মধ্যে আছে ১১শ শতক থেকে ১৩শ শতকের মধ্যে আংশিক গথিক ও আংশিক রোমান ধাঁচে নির্মিত সাঁ জুলিয়াঁর ক্যাথিড্রাল ও ১০ম শতকে স্থাপিত নোত্র দাম দ্য লা কুতুর-এর গির্জা। এখানে মেন বিশ্ববিদ্যালয় (১৯৬৯) অবস্থিত। শহরের কাছেই প্রতি বছর একটি ২৪-ঘণ্টাব্যাপী মোটর প্রতিযোগিতা হয়। সেটির নামও ল্য মঁস।  ল্য মঁস রোমান-পূর্ব যুগেই প্রতিষ্ঠা করা হয়েছিল। ১০৬৩ সালে উইলিয়াম দ্য কংকারার শহরটি দখল করেন। পরবর্তীতে ব্রিটেন ও ফ্রান্সের মধ্যে একশ বছরের যুদ্ধে শহরটিকে বহুবার অবরোধ করা হয়। জার্মানরা ১৮৭০-৭১ সালের ফ্রাংকো-প্রুসীয় যুদ্ধের সময় শহরটি দখল করে এবং দ্বিতীয় বিশ্বযুদ্ধের সময় আবার দখল করে। এখানে প্রায় দেড় লক্ষ লোকের বাস। এখানকার অধিবাসীরা ফরাসি ভাষাতে মঁসো Manceaux (পুরুষেরা) এবং মঁসেল Mancelles (মহিলারা) নামে পরিচিত।  বিষয়শ্রেণী:ফ্রান্সের শহর
thumb|right  লাল পাশা মসজিদ মারসিন প্রদেশের মুত শহরে অবস্থিত একটি মধ্যযুগীয় মসজিদ। এটি লাল পাশা, লায়েল পাশা এবং লালা আগা নামেও পরিচিত।  ইতিহাস  লাল পাশা আনাতোলিয়ার তুর্কমেন কারামানি সাম্রাজ্যের একজন কর্মচারী ছিলেন। তিনি তার যৌবনে কারামানের আলাউদ্দিন বের একজন ভৃত্য ছিলেন। কিন্তু আলাউদ্দিন বে তাকে প্রশিক্ষণ দান করেন এবং নিগদে ও মুতসহ কারামানের অন্তর্ভুক্ত বিভিন্ন শহরের গভর্নর হিসেবে নিযুক্ত করেন।  কারামানের ইবরাহিম বের নির্দেশে লাল পাশা মসজিদটি ১৪৪৪ খ্রিষ্টাব্দের দিকে লাল পাশা কতৃর্ক নির্মিত হয়। ১৪৭১ খ্রিষ্টাব্দের পর উসমানীয় সেনাপতি গেদিক আহমেদ পাশা কারামান রাজ্যের সকল এলাকা দখল করেন। যুদ্ধ চলাকালে কারামানিদের নির্মিত অনেক স্থাপত্য ধ্বংস করা হয়। কিন্তু লাল পাশা মসজিদটি অক্ষত থাকে। মসজিদে খচিত শিলালিপি অনুসারে, মসজিদটিতে অতীতে দুইবার বড় মাপের মেরামত কাজ সম্পন্ন হয়েছে। পঞ্চাশ বছর পূর্বে মসজিদের মিনারটি ক্ষতিগ্রস্ত হওয়ার পর মিনার পুনর্নির্মাণ করা হয়েছিল।  মসজিদের নকশা লাল পাশা মসজিদটি শহরের মাঝে একটি প্রাসাদ ও সরাইখানার মাঝখানে অবস্থিত। এগুলি প্রাচীনতার দিক থেকে মসজিদটির সমবয়সী। মসজিদটির নকশা বর্গাকৃতির এবং এই রীতি পরবর্তীতে উসমানীয় স্থাপত্যকলায় জনপ্রিয় শৈলীতে পরিণত হয়। মসজিদটিতে সমতল পাথর দ্বারা নির্মিত একটি বড় গম্বুজ রয়েছে। মসজিদের মূল অংশটি পাঁচটি ছোট গম্বুজ দ্বারা আচ্ছাদিত। মসজিদ প্রাঙ্গণে দুইটি কোণাকৃতি সমাধি রয়েছে যাদের একটি আদিম এবং অপর একটি উসমানীয়রা সংযোজন করে। ১৭শ শতাব্দীতে তুর্কি ভ্রমণকাহিনী লেখক এভলিয়া চেলেবির বর্ণনা অনুসারে লাল পাশা মসজিদের প্রাঙ্গণের প্রথম সমাধিতে লাল পাশার কবর রয়েছে।  তথ্যসূত্র  বিষয়শ্রেণী:ইসলামি স্থাপত্য বিষয়শ্রেণী:মারসিন প্রদেশের ভবন এবং স্থাপনা বিষয়শ্রেণী:তুরস্কের মসজিদ বিষয়শ্রেণী:কারামানিডস বিষয়শ্রেণী:আনাতোলিয়া বেলিক্স স্থাপত্য বিষয়শ্রেণী:মারসিন প্রদেশের ইতিহাস বিষয়শ্রেণী:ভূমধ্যসাগরীয় অঞ্চল, তুরস্ক বিষয়শ্রেণী:১৪৪৪-এ সম্পন্ন ধর্মীয় ভবন বিষয়শ্রেণী:গম্বুজসহ মসজিদ
পরম দিগ্বিজয় দল ভারতের একটি নিবন্ধিত রাজনৈতিক দল। এটি ভারতের নির্বাচন কমিশন থেকে ২০১৪ সালে নিবন্ধিত হয়েছিল।   আলোচ্যসূচি  পরম দিগ্বিজয় দলের প্ল্যাটফর্ম অন্তর্ভুক্ত;   এমন একটি সমাজ প্রতিষ্ঠা যেখানে মানুষের জীবন, সম্মান ও সম্পদ নিরাপদ থাকে।  বর্ণহীন সমাজ প্রতিষ্ঠা।  নিরীহ পশু-পাখি জবাই নিষিদ্ধ করতে হবে।  প্রতি অর্থবছরের সরকারি আয় প্রত্যেক নাগরিককে সমানভাবে বন্টন করতে হবে।  ডাবল ট্যাক্সের অবসান।  আইনের সম্পূর্ণ শাসন।  সাংবিধানিক মৌলিক কর্তব্য প্রত্যেক নাগরিকের উপর আইনগতভাবে প্রয়োগ করতে হবে।  সামর্থ্য অনুযায়ী চাকরি বরাদ্দ।  অবৈধ দখল দমন করতে হবে।  অপরাধীরা কখনই শাস্তি থেকে মাফ করবেন না এবং শাস্তির পরে অবশ্যই তাদের নির্দোষ ঘোষণা করতে হবে।  প্রত্যেক ভারতীয় নাগরিকের জন্য একটি শিক্ষা ব্যবস্থা থাকতে হবে এবং দ্বৈত শিক্ষা ব্যবস্থার অবসান ঘটাতে হবে।  ঐতিহ্যবাহী ও কুটির শিল্পকে সম্মান করতে হবে।  কৃষি জমিতে স্থায়ী নির্মাণ নিষিদ্ধ করতে হবে।  জাতীয় খেলার সম্মান।  এককালীন লাইসেন্স।  অবসর ব্যবস্থার অবসান।  চাকরির জন্য সর্বনিম্ন এবং সর্বোচ্চ বয়সসীমা শেষ।  করবিহীন জাতি প্রতিষ্ঠা।   তথ্যসূত্র   বিষয়শ্রেণী:ভারতের রাজনৈতিক দল বিষয়শ্রেণী:২০১৪-এ প্রতিষ্ঠিত রাজনৈতিক দল বিষয়শ্রেণী:উত্তরপ্রদেশের রাজনৈতিক দল
আবু ওবাইদা বা আবু উবায়দা ( আরবি : أبو عبيدة ) হলো ফিলিস্তিনের হামাসের একজন সামরিক নেতার ছদ্মনাম, যিনি ইজ্জুদ্দীন আল-কাসসাম ব্রিগেডের মুখপাত্র, যা হামাসের সামরিক শাখা।    ব্যক্তিগত বিবরণ  আবু ওবাইদার প্রকৃত নাম জানা যায়নি। এছাড়া তার বেশিরভাগ ব্যক্তিগত বিবরণও জানা যায়নি। ভিডিও বার্তায় তাকে কেবল মুখ ঢেকে একটি কেফিয়াহ পরা অবস্থায় দেখা যায়। ২০১৪ সালে ইসরায়েলী মিডিয়া হুজাইফা সামির আবদুল্লাহ আল-কাহলুত নামে আবু ওবাইদার একটি ছবি প্রকাশ করে। তবে ছবি ও নাম বৈধ হওয়ার বিষয়টি আল-কাসসাম ব্রিগেড অস্বীকার করে।  এর একজন সিনিয়র নেতা বলেন যে, আবু ওবাইদা মিডিয়ার কাছে উপস্থিত হয় না এবং কখনো হবেও না। শুধুমাত্র অল্প সংখ্যক লোক জানে যে, তিনি আসলে কে।  এই ছদ্মনামটি সম্ভবত আবু উবায়দা ইবনুল জাররাহ নাম থেকে নেওয়া, যিনি নবী মুহাম্মাদ সা. এর সহচর ছিলেন এবং সপ্তম শতাব্দীতে সংঘটিত ইয়ারমুকের যুদ্ধ ও জেরুজালেম অবরোধকালে মুসলিম-বাহিনীর কমান্ডার।  আবু ওবাইদার প্রথম উপস্থিতি ২০০৬ সালে হয়, যখন তিনি ইস্রায়েলি সৈনিক গিলাদ শালিতকে বন্দী করার ঘোষণা দেন।    বিবৃতি  ২০২০ সালের জুনে ইস্রায়েলি নেতাদের পশ্চিম তীরের বিভিন্ন ফিলিস্তিনি এলাকা আনুষ্ঠানিকভাবে ইস্রায়েলে সংযুক্ত করার পরিকল্পনার প্রতিক্রিয়ায়, আবু ওবাইদা বলেছিলেন যে প্রতিরোধবাহিনী বিশ্বস্তভাবে ফিলিস্তিনি জনগণকে রক্ষা করবে এবং তিনি তাদের শত্রুদেরকে অনুশোচনায় আঙুল কামড়ানোর প্রতিশ্রুতি দেন এবং তিনি এ ইস্রায়েলি পরিকল্পনাকে ‘যুদ্ধ ঘোষণা’ হিসেবে বর্ণনা করেছেন।   ২০২১ সালে ফিলিস্তিন ও ইসরায়েল সংঘাতের বৃদ্ধির সময় আবু ওবাইদা বলেন যে, তেল আবিব, আশদোদ, ডিমোনা, আশকেলন এবং বের্শেবাতে আঘাত করা পানীয় জলের চেয়ে আমাদের জন্য সহজ  এবং তিনি ঘোষণা করেন, যে প্রতিক্রিয়ার সময় কোন লাল রেখা (সীমান্ত) নেই।  যুদ্ধবিরতি চুক্তি হওয়ার পর তিনি বলেন, আল্লাহর সাহায্যে আমরা শত্রু, তার ভঙ্গুর সত্তা ও তার বর্বর সেনাবাহিনীকে অপমান করতে সক্ষম হয়েছি।"   ২০২১ সালের সেপ্টেম্বরে ইস্রায়েলি বাহিনী গিলবোয়া কারাগার থেকে পলাতকদের মধ্যে চারজনকে পুনরায় গ্রেপ্তার করলে আবু ওবাইদা ঘোষণা করেছিলেন যে, পলাতকদের মুক্ত না করে ইস্রায়েলের সাথে ভবিষ্যতে কোনো বন্দী বিনিময় হবে না।   ২০২২ খ্রিস্টাব্দের মে মাসে ইস্রায়েলিদের উপর বেশ কয়েকটি ফিলিস্তিনি হামলার পর শীর্ষ হামাস নেতা ইয়াহিয়া সিনওয়ারকে হত্যা করার জন্য ইসরায়েলি আহ্বানের প্রতিক্রিয়ায়, আবু ওবাইদা বলেছিলেন যে "শত্রু এবং তার ব্যর্থ নেতৃত্ব" যদি সিনওয়ারকে আঘাত করে তবে এটি একটি "আঞ্চলিক ভূমিকম্প ও একটি অভূতপূর্ব প্রতিক্রিয়া সৃষ্টি করবে। "   ২০২২ সালের জুনে আবু ওবাইদা ঘোষণা করেন যে, গাজায় একজন ইস্রায়েলি বন্দীর চিকিৎসার অবস্থার অবনতি হয়েছে। আল কাস্সাম ব্রিগেড পরবর্তীতে একটি ভিডিও প্রকাশ করেছে, যাতে দেখা যায় যে, বন্দী ব্যক্তির নাম হিশাম আল-সাইদ।    তথ্যসূত্র   বিষয়শ্রেণী:হামাস সদস্য বিষয়শ্রেণী:ফিলিস্তিনি যোদ্ধা বিষয়শ্রেণী:ছদ্মনাম
টমিসিন ফোলায়ান (জন্ম ২৪ নভেম্বর ১৯৯৬), যিনি পেশাদারভাবে টমি ফোলায়ান নামে পরিচিত, একজন নাইজেরীয় সঙ্গীতশিল্পী, গীতিকার এবং অভিনয়শিল্পী। তিনি একটি ভাইরাল টিকটক হিট একক "স্যালুটিং টোয়েল" দিয়ে পরিচিতি অর্জন করেন, যা স্পটিফাই ভাইরাল নিউ গান চার্ট এবং অফিসিয়াল নাইজেরিয়া টার্নটেবিল শীর্ষ ১০০ গান এবং রেডিও চার্টে আত্মপ্রকাশ করে।   প্রাথমিক জীবন এবং শিক্ষা  টমিসিন ফোলায়ানের জন্ম ১৯৯৬ সালের ২৪ নভেম্বর এবং বেড়ে ওঠেন নাইজেরিয়ার কোয়ারা রাজ্যে। তিনি কোয়ারা রাজ্যের রাজধানী ইলোরিনে মাধ্যমিক বিদ্যালয়ে পড়াশোনা করেন এবং ইলোরিন বিশ্ববিদ্যালয়ে পড়াশোনা করেন। ১৩ বছর বয়সে কনসার্টে বাজানো শুরু করার পর থেকে তিনি সঙ্গীতের প্রতি আগ্রহী হয়ে উঠেন।   তথ্যসূত্র   বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর নাইজেরীয় গায়ক বিষয়শ্রেণী:নাইজেরীয় গসপেল সঙ্গীতজ্ঞ বিষয়শ্রেণী:নাইজেরীয় গসপেল সঙ্গীতশিল্পী
খরগাঁও লোকসভা কেন্দ্রটি ভারতের মধ্যপ্রদেশ রাজ্যের ২৯টি লোকসভা কেন্দ্রের একটি এবং ১৯৬২ সালে লোকসভা কেন্দ্রটি প্রতিষ্ঠিত হয়। এটি তফসিলী উপজাতিদের জন্য সংরক্ষিত একটি আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৭,০৩,২৭২ জন।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।  এই লোকসভা কেন্দ্রটি মধ্যপ্রদেশের খরগাঁও এবং বড়ওয়ানি জেলায় অবস্থিত বিধানসভা কেন্দ্রগুলি নিয়ে গঠিত।https://myneta.info/madhyapradesh2018/https://ceomadhyapradesh.nic.in/OnlineMapNew.aspx  ইতিহাস খরগাঁও লোকসভা কেন্দ্রে ১৯৬২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এই অঞ্চলটি মধ্যভারত রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি মধ্যপ্রদেশ রাজ্যের অন্তর্ভুক্ত হয়৷    বিধানসভা কেন্দ্র গুলি  লোকসভা কেন্দ্রটি মধ্যপ্রদেশ রাজ্যের ২৩০ টি বিধানসভা কেন্দ্রের মধ্যে ৮ টি নিয়ে গঠিত। বিধানসভা কেন্দ্রের নির্বাচিত সদস্য মধ্যপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র তফসিলী জাতিদের জন্য এবং পাঁচটি বিধানসভা কেন্দ্র তফসিলী উপজাতিদের জন্য সংরক্ষিত আসন।   মহেশ্বর বিধানসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৮৩ নং বিধানসভা কেন্দ্র। এটি তফসিলী জাতিদের জন্য সংরক্ষিত আসন। এটি খরগাঁও জেলায় অবস্থিত৷  কাসরাওয়াড় বিধানসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৮৪ নং বিধানসভা কেন্দ্র৷ এটি খরগাঁও জেলায় অবস্থিত৷ এটি তফসিলী জাতিদের জন্য সংরক্ষিত আসন৷  খরগাঁও বিধানসভা কেন্দ্র এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৮৫ নং বিধানসভা কেন্দ্র৷ এটি খরগাঁও জেলায় অবস্থিত৷ এটি একটি অসংরক্ষিত আসন।  ভগবানপুরা লোকসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৮৬ নং বিধানসভা কেন্দ্র৷ এটি খরগাঁও জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷৷  সেন্ধাবা বিধানসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৮৭ নং বিধানসভা কেন্দ্র। এটি তফসিলী উপজাতিদের জন্য সংরক্ষিত আসন। এটি বড়ওয়ানি জেলায় অবস্থিত৷  রাজপুর বিধানসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৮৮ নং বিধানসভা কেন্দ্র৷ এটি বড়ওয়ানি জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷  পানসেমল বিধানসভা কেন্দ্র এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৮৯ নং বিধানসভা কেন্দ্র৷ এটি বড়ওয়ানি জেলায় অবস্থিত৷ এটি তফসিলী উপজাতিদের জন্য সংরক্ষিত আসন।  বড়ওয়ানি লোকসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৯০ নং বিধানসভা কেন্দ্র৷ এটি বড়ওয়ানি জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷  তথ্যসূত্র  বিষয়শ্রেণী:মধ্যপ্রদেশের লোকসভা কেন্দ্র বিষয়শ্রেণী:খরগাঁও জেলা
thumb|শ্রোডিঙার সমীকরণ সহ এর্ভিন শ্রোডিঙারের আবক্ষ মূর্তি  পদার্থবিজ্ঞানে শ্রোডিঞ্জার সমীকরণ () বলতে অস্ট্রীয় পদার্থবিজ্ঞানী এর্ভিন শ্রোডিঙার প্রস্তাবিত একটি আংশিক ব্যবকলনীয় সমীকরণকে বোঝায়, যেটি কোয়ান্টাম বলবৈজ্ঞানিক ব্যবস্থার কাল ও স্থান নির্ভরতা প্রকাশ করে বা তরঙ্গ অপেক্ষকের বর্ণণা দেয়। তিনি ১৯২৬ সালে এই সূত্র প্রকাশ করেন। সময় নির্ভর একমাত্রিক শ্রোডিঙার সমীকরণসময় অনির্ভর একমাত্রিক শ্রোডিঙার সমীকরণ  তথ্যসূত্র  বিষয়শ্রেণী:আংশিক ব্যবকলনীয় সমীকরণ বিষয়শ্রেণী:কোয়ান্টাম বলবিজ্ঞান বিষয়শ্রেণী:সমীকরণ বিষয়শ্রেণী:অন্তরকল সমীকরণ বিষয়শ্রেণী:আংশিক অন্তরক সমীকরণ বিষয়শ্রেণী:তরঙ্গ বলবিজ্ঞান
থাম্ব|মিশেল নিকোলিনি মিশেল জোনাটো নিকোলিনি বা মিশেল নিকোলিনি (; জন্ম: ৫ জানুয়ারী, ১৯৮২) হলেন একজন ব্রাজিলিয়ান জিউ-জিতসু অনুশীলক এবং মিশ্র মার্শাল শিল্পী। তিনি রবার্ট ড্রাইসডেলের অধীনে একটি ব্ল্যাক বেল্ট অর্জন করেছেন। সর্বকালের সবচেয়ে অসামান্য প্রতিযোগিতামূলক গ্র্যাপলিং এবং বিজেজে রেকর্ড তার দখলে রয়েছে। ২০১৯ অনুসারে ৮x সোনার পদক নিয়ে তিনি বিয়াত্রিজ মেসকুইটার পরেই কালো বেল্ট স্তরে সর্বোচ্চ আইবিজেজেএফ ওয়ার্ল্ড চ্যাম্পিয়নশিপ শিরোপার জন্য দ্বিতীয় স্থান অধিকার করেছেন।  ২০১৫ সালে নিকোলিনি পোলারিস প্রো গ্র্যাপলিং ইভেন্টে দুটি প্রতিযোগিতা করেছিলেন। এর একটিতে অ্যাঞ্জেলিকা গালভাওকে টোহোল্ডের মাধ্যমে পরাস্ত করেন এবং অপরটিতে আর্মবারের মাধ্যমে গেজারি মাটুদার কাছে হেরে যান।  তিনি বর্তমানে ওয়ান (ONE) চ্যাম্পিয়নশিপ এমএমএ সংস্থায় স্বাক্ষরিত রয়েছেন এবং এর আগে লিগ্যাসি ফাইটিং চ্যাম্পিয়নশিপে স্বাক্ষরিত হয়েছিলেন।  ব্রাজিলীয় জিউ-জিতসু রেকর্ড  ব্ল্যাক বেল্ট স্তরে মেজর আইবিজেজেএফ জি চ্যাম্পিয়নশিপে তিনি:-   ৮x বিশ্ব জিউ-জিতসু চ্যাম্পিয়ানশিপ চ্যাম্পিয়ান  ৩x প্যান আমেরিকান জিউ-জিতসু চ্যাম্পিয়ানশিপ চ্যাম্পিয়ান  ৩x ইউরোপীয় জিউ-জিতসু চ্যাম্পিয়ানশিপ চ্যাম্পিয়ান  ৩x ব্রাজিলীয় জাতীয় জিউ-জিতসু চ্যাম্পিয়ানশিপ চ্যাম্পিয়ান  ব্ল্যাক বেল্ট স্তরে মেজর আইবিজেজেএফ নোজি চ্যাম্পিয়নশিপে তিনি:-   ৪x বিশ্ব নোজি চ্যাম্পিয়ানশিপ চ্যাম্পিয়ান  ২x প্যান আমেরিকান নোজি চ্যাম্পিয়ানশিপ চ্যাম্পিয়ান  ২x ইউরোপীয় নোজি চ্যাম্পিয়ানশিপ চ্যাম্পিয়ান  তিনি ৪x এডিসিসি পদক বিজয়ী যার মধ্যে ১x সোনার, ২x রুপার এবং ১x ব্রোঞ্জের।  মিশ্র মার্শাল আর্টস রেকর্ড  |- |জয় |align=center| ৬-২ |অ্যাঞ্জেলা লী |সিদ্ধান্ত (সর্বসম্মত) | ওয়ান (ONE) চ্যাম্পিয়ানশিপ: মাস্টার্স অফ ডেসটিনি || |align=center| ৩ |align=center| ৫:০০ |কুয়ালালামপুর , মালয়েশিয়া | |- | হার | align=center|৫-২ | টিফ্যানি টিও | সিদ্ধান্ত (সর্বসম্মত) | ওয়ান (ONE) চ্যাম্পিয়ানশিপ: হার্ট অফ দ্য লায়ন |  | align=center| ৩ | align=center| ৫:০০ | কালাং, সিঙ্গাপুর |  |- | জয় | align=center| ৫-১ | আইরিনা কাইসেলোভা | নমন (রিয়ার-নেক্ড বাঁধা) | ওয়ান (ONE) চ্যাম্পিয়ানশিপ: ভিশন্‌স অফ ভিক্টরু |  | align=center|১ | align=center|২:২৬ |কুয়ালালামপুর, মালয়েশিয়া | |- | জয় | align=center| ৪-১ | আইরিনা ম্যাজেপা | নমন (আর্মবার) | ওয়ান (ONE) চ্যাম্পিয়ানশিপ: কিংস অফ ডেসটিনি  |  | align=center|১ | align=center|২:১১ |ম্যানিলা, ফিলিপাইন | |- | জয় | align=center| ৩-১ | মোনা সামির | নমন (রিয়ার-নেক্ড বাধাঁ) | ওয়ান (ONE) চ্যাম্পিয়ানশিপ: ডিফেন্ডিং অনার  |  | align=center|১ | align=center|২:১৬ | কালাং, সিঙ্গাপুর | |- | হার | align=center| ২-১ | নরমা রুয়েডা সেন্টার | সিদ্ধান্ত (সর্বসম্মত) | লিগ্যাসি এফসি ৩৬ |  | align=center|৩ | align=center|৫:০০ |অ্যালবাকের্কি, নিউ মেক্সিকো | |- | জয় | align=center| ২-০ | ল্যানচনা গ্রীন | নমন (আর্মবার) | এম৪টিসি ১৩: নেমেসিস |  | align=center|১ | align=center|২:২৭ |টাইন ও উইয়ার, ইংল্যান্ড | |- | জয় | align=center| ১-০ | ক্রিস্টিনা মেইজা | নমন (আর্মবার) | ইনকা এফসি ১১ |  | align=center|১ | align=center|২:৩৬ | স্যান্টিগো দে সারকো, পেরু | |-  তথ্যসূত্র   বহিঃসংযোগ    Bjjheroes.com  বিষয়শ্রেণী:১৯৮২-এ জন্ম বিষয়শ্রেণী:সম্ভাব্য জীবিত ব্যক্তি বিষয়শ্রেণী:মার্শাল আর্ট শিল্পী বিষয়শ্রেণী:ব্রাজিলীয় ব্যক্তি বিষয়শ্রেণী:জীবিত ব্যক্তি বিষয়শ্রেণী:সাও পাওলোর ক্রীড়াব্যক্তি
জাভাই হলো একটি ইউনিকোড ব্লক যাতে থাকা জাভা বর্ণগুলো জাভাই ভাষা লেখার জন্য ঐতিহ্যগতভাবে ব্যবহৃত হয়। ইউনিকোড স্ট্যান্ডার্ডে ২০০৯ সালের অক্টোবরে সংস্করণ ৫.২ প্রকাশের সাথে জাভাই লিপি যুক্ত করা হয়েছিল।   ইউনিকোড চার্ট  জাভাইয়ের ইউনিকোড ব্লকটি হলো U+A980 – U+A9DF। জাভাই লিপির জন্য ৯১ টি কোড পয়েন্ট রয়েছে। তন্মধ্যে ৫৩ টি বর্ণ, ১৯টি বিরাম চিহ্ন, ১০টি সংখ্যা এবং ৯ স্বরচিহ্ন রয়েছে:   তথ্যসূত্র    আরও দেখুন   ইউনিকোডে বালি লিপি  ইউনিকোডে সুন্ডা লিপি  বিষয়শ্রেণী:ইউনিকোড ব্লক
খতমে নবুওয়াত একাডেমী (ইংরেজি:Finality of Prophethood Academy) হচ্ছে ফরেস্টগেট, লন্ডন, যুক্তরাজ্য-এ অবস্থিত একটি আহমেদিয়া বিরোধী সংস্থা । সংস্থাটি তাদের উদ্দেশ্য সম্পর্কে ব্যাখ্যা করে যে    কাদিয়ানী  মিথ্যাচারের বিরুদ্ধে সচেতনতা হিসেবে মুসলমানদের নেতৃত্ব দিচ্ছে। আহমেদিয়া মুসলমানদের প্রতিও অবমাননাকর শব্দটি প্রায়ই ব্যবহৃত হয় । একাডেমিটি খতমে নবুয়াত বা নবুয়াত সমাপ্তির উপর তাত্ত্বিক প্রকাশনায় ও শিক্ষায় মুহম্মদ স.  শেষ নবী ও রাসূল হিসেবে আগমনের চূড়ান্ততাকে বর্ণনা করে। সংস্থাটি বিশ্বজুড়ে অনুরূপ সংস্থাগুলির সাথে বিশেষ করে পাকিস্তানে থাকা সংস্থাগুলির সাথে আংশিক সংযুক্ত।  সমালোচনা ২০১০সালে  দ্য ইন্ডিপেন্ডেট প্রতিবেদন  করে যে খতমে নবুয়াত একাডেমিটি  আহমদি ও অন্যান্য মুসলমান সম্প্রদায়ের মধ্যে বিভাজন উসকে দিয়েছিল।  সেই সময়ে একাডেমির অন্তর্গত ওয়েবসাইটটি আহমদিদেরকে বিশ্বাসঘাতক, ধর্মত্যাগী এবং কাফের  বলে বর্ণনা করেছিল।  এই প্রসঙ্গে একাডেমির একজন মুখপাত্র আকবর চৌধুরী বলেছেন {{quote|“'ধর্মত্যাগী' এবং 'কাফের' শব্দগুলি ইসলামিক ধর্মতাত্ত্বিক অর্থে  বিশেষ করে উর্দু-তে আলাদাভাবে বোঝায়। তাই বর্তমান চলনসই  আরও সংবেদনশীল পদ  প্রতিস্থাপিত হতে পারে যেখানে এই শব্দগুলির ভাবার্থ (ব্যবহার) গত কয়েক বছরে বেশ দ্রুত পরিবর্তিত হয়েছে।}}  ২০১৮ সালে নিউ স্টেটসম্যান-এর একটি নিবন্ধে বলা হয়েছে যে 'খতমে নবুওয়াত একাডেমি'-এর ওয়েবসাইটের একটি সরাসরি আহমদি মুসলমানদের বর্ণনা করতে ব্যবহৃত নিম্নলিখিত শব্দ প্রদর্শন করে: "কাফির" ‌। কবি আল্লামা মুহম্মদ ইকবালের কাছ থেকে নেওয়া একটি উদ্ধৃতিও তালিকাভুক্ত করেছে  যেখানে বলা হয়েছে,  সংবাদমাধ্যমে দ্য ইন্ডিপেন্ডেন্ট'' এর নিবন্ধের পর বিবিসি BBC ও চ্যানেল ৪ সংবাদ মাধ্যমও বিষয়টি তুলে ধরেন এবং অভিযোগ করেন যে দক্ষিণ লন্ডনে আহ্‌মদীয়া হত্যার পক্ষে প্রচারপত্র বিতরণ হয়েছে।  যদিও ক্রাউন প্রসিকিউশন সার্ভিস খবর নিয়ে দেখে যে এমন কোনো অপরাধ সংঘটিত হয়নি এবং কোনো অভিযোগ আসেনি। একজন আহ্‌মদীয়া মুখপাত্র বলেছেন যে একটি বিচার বিভাগীয় পর্যালোচনা বিবেচনা করা হচ্ছে এবং লর্ড অ্যাভেবেরি (সিপিএস)  তদন্তের জন্য বলেছেন।  তবে কোনো বিচার বিভাগীয় পর্যালোচনা বা তদন্ত হয়নি।  অ্যাভেবেরি মন্তব্য করেছেন যে বিচারের সীমাবদ্ধতা খুব বেশি এবং প্রশ্ন তোলেন কেন আইনটি আসার পর থেকে শুধুমাত্র একটি মামলা দায়ের করা হয়েছে।  আরও দেখুন উম্মাহ চ্যানেল অধ্যাদেশ এক্সএক্স, ইসলামের অনুশীলন এবং আহমেদিয়াদের ধর্মীয় স্বাধীনতাকে সীমাবদ্ধ করে একটি পাকিস্তানি আইন। তথ্যসূত্র  বহিঃসংযোগ  Official website  বিষয়শ্রেণী:ইসলামি সংস্থা বিষয়শ্রেণী:যুক্তরাজ্যে ইসলাম বিষয়শ্রেণী:যুক্তরাজ্য ভিত্তিক ইসলামি সংগঠন
ম্যারি লুইস "মারিয়া" ক্যানেলিস (জন্ম: ফেব্রুয়ারি ২৫, ১৯৮২) হলেন একজন মার্কিন পেশাদার কুস্তিগির, অভিনেত্রী এবং গায়িকা। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে মারিয়া ক্যানেলিস নামে কুস্তি করেন।  তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:১৯৮২-এ জন্ম বিষয়শ্রেণী:মার্কিন গায়িকা বিষয়শ্রেণী:গ্রিক বংশোদ্ভূত মার্কিন ব্যক্তি বিষয়শ্রেণী:ডাব্লিউডাব্লিউই ২৪/৭ চ্যাম্পিয়ন বিষয়শ্রেণী:মার্কিন নারী পেশাদার কুস্তিগির বিষয়শ্রেণী:২১শ শতাব্দীর মার্কিন সঙ্গীতশিল্পী বিষয়শ্রেণী:২১শ শতাব্দীর মার্কিন গায়িকা বিষয়শ্রেণী:মার্কিন আপাতবাস্তব টেলিভিশন অনুষ্ঠানে অংশগ্রহণকারী বিষয়শ্রেণী:পেশাদার কুস্তি ম্যানেজার ও খানসামা বিষয়শ্রেণী:২১শ শতাব্দীর মার্কিন পেশাদার কুস্তিগির বিষয়শ্রেণী:ইলিনয়ের নারী মডেল বিষয়শ্রেণী:মার্কিন সুন্দরী প্রতিযোগিতার প্রতিযোগী বিষয়শ্রেণী:২১শ শতাব্দীর নারী পেশাদার কুস্তিগির